Document ID: 32004D0775

KOMISJONI OTSUS,
18. november 2004,
millega Slovakkiale antakse nõukogu direktiivi 92/102/EMÜ (loomade identifitseerimise ja registreerimise kohta) artikli 3 lõikega 2 ettenähtud erand
(teatavaks tehtud numbri K(2004) 4382 all)
(Ainult slovakikeelne tekst on autentne)
(EMPs kohaldatav tekst)
(2004/775/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. novembri 1992. aasta direktiivi 92/102/EMÜ loomade identifitseerimise ja registreerimise kohta, (1) eriti selle artikli 3 lõiget 2,
ning arvestades järgmist:
(1)
Nõukogu direktiivi 92/102/EMÜ artikli 3 lõikega 2 nähakse ette võimalus lubada liikmesriikidel jätta artikli 3 lõikega 1 nõutavast põllumajandusettevõtete loetelust välja sellised põllumajandusettevõtted, kus on vähem kui kolm lammast või kitse, kelle puhul lisatasu ei ole taotletud, või üks siga, tingimusel et kõnealused loomad on ette nähtud omanikule kasutamiseks või tarbimiseks ning et nende suhtes kohaldatakse enne liikumist direktiiviga nõutud kontrolle.
(2)
Slovaki ametiasutused on taotlenud kõnealuse loa kohaldamist kuni 2005. aasta juuni lõpuni ning on esitanud asjakohased kinnitused veterinaarkontrollide kohta.
(3)
Seepärast tuleks Slovakkial lubada erandit kohaldada kuni 30. juunini 2005.
(4)
Käesoleva otsusega ettenähtud meetmed on kooskõlas toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Slovakkial lubatakse kohaldada direktiivi 92/102/EMÜ artikli 3 lõikega 2 ettenähtud erandit.
Artikkel 2
Käesolevat otsust kohaldatakse kuni 30. juunini 2005 ning see on adresseeritud Slovaki Vabariigile.
Brüssel, 18. november 2004

Labels: 7
18
15
6